เรียนเก่ง ใฝ่ดี แฝดสี่บางสะพานต้น-กลาง-นาง-ก้อย อยู่ปวช.หวังจบ ป.ตรี (คลิป)
แฝดสี่สาว ชาวบางสะพานน้อย วัย 17 ปี ต้น-กลาง-นาง-ก้อย ครูจับแยกเรียน 2 ห้องเพื่อให้มีสังคมกับเพื่อน เรียนดีทั้ง 4 คน เกรดเฉลี่ยทุกเทอมไม่ต่ำกว่า 3 ใฝ่ดีอยากเรียนจนจบปริญญาตรี ตอนนี้เรียนฟรีระดับ ปวช. แต่หากต่อ ปวส.ต้องมีค่าใช้จ่าย เป็นภาระหนักของพ่อแม่แน่นอน, ,จากข่าวแฝดสี่สาว วัย 17 ปี ชาว อ.บางสะพานน้อย จ.ประจวบคีรีขันธ์ ต้น-กลาง-นาง-ก้อย ที่คลอดจากการผ่าตัดทางหน้าท้อง เมื่อวันที่ 18 สิงหาคม 2543 เป็นข่าวหน้า 1 หนังสือพิมพ์ไทยรัฐ โตขึ้นเป็นเด็กดี หน้าตาสดใสน่ารัก ใช้เวลาว่างในวันหยุดเรียนช่วยแม่ขายไก่ทอด เพื่อหารายได้ช่วยครอบครัวอีกทางหนึ่ง เนื่องจากรายรับของพ่อแม่ไม่พอกับรายจ่าย (อ่านข่าว ,จำได้ไหม แฝด4สาว เป็นข่าวปี 43 ตอนนี้โตแล้ว วันหยุดช่วยแม่ขายไก่ทอด (คลิป),เมื่อวันที่ 2 ส.ค. ผู้สื่อข่าวได้ลงพื้นที่ วิทยาลัยการอาชีพบางสะพาน อ.บางสะพาน จ.ประจวบคีรีขันธ์ สถานศึกษาของแฝดสาวทั้ง 4 คน ซึ่งกำลังเรียนอยู่ในระดับชั้น ปวช.3 สาขาการบัญชี โดยในชั้นเรียนได้พบกับ น.ส.มัสฉิมา นำเครือ หรือ กลาง และ น.ส.อนามิกา นำเครือ หรือ นาง กำลังเรียนวิชาภาษาอังกฤษอยู่ในห้องเรียน ส่วนน.ส.ดัชนี นำเครือ หรือ ต้น และ น.ส.กนิษฐา นำเครือ หรือ ก้อย ทราบว่าในเทอมนี้ได้ออกไปฝึกงานอยู่ที่ อบต.ทรายทอง อ.บางสะพานน้อย,นายพิเชษฐ์ อั้นคง อาจารย์ที่ปรึกษา การบัญชี ปวช.3/2 กล่าวว่า ตนเป็นอาจารย์ที่ปรึกษาของน้องกลาง และน้องนาง ส่วนของน้องต้นและน้องก้อย อยู่อีกห้องหนึ่ง คือ ปวช.3/1 ซึ่งในเทอมนี้น้องทั้ง 2 ได้ออกไปฝึกงานอยู่ที่ อบต.ทรายทอง โดยที่ผ่านมา ในส่วนของ แฝดสาวทั้ง 4 คน มีผลการเรียนอยู่ในระดับดี ได้เกรดเฉลี่ย 3.20 ซึ่งถือว่าเป็นเด็กที่ตั้งใจเรียน มีนิสัยรักเพื่อนฝูง เป็นที่ชื่นชอบของเพื่อนๆ ในห้องเรียน โดยเป็นเด็กที่ขยัน และมีความตั้งใจ ไม่เคยหนีเรียนหรือขาดเรียน และให้ความร่วมมือในกิจกรรมที่ทางวิทยาลัยจัดขึ้นเป็นอย่างดี,ขณะที่ นายอรุณ เกลื่อนพันธ์ รอง ผอ.ฝ่ายวิชาการ วิทยาลัยการอาชีพบางสะพาน กล่าวว่า ในฐานะที่ตนดูแลงานด้านวิชาการของวิทยาลัย ได้ติดตามผลการเรียนของเด็กแฝดสาวทั้ง 4 คนมาโดยตลอด โดยเด็กทั้ง 4 คน ตั้งใจเรียน มีเกรดเฉลี่ยผลการเรียนอยู่ในระดับดี อยู่ที่ 3.0-3.4 มาทุกเทอมตั้งแต่เข้ามาศึกษาที่นี่ ซึ่งทางวิทยาลัย ได้จัดให้เด็กแฝดสาวทั้ง 4 คน แยกออกไปศึกษากันคู่ละห้อง โดยน้องต้น และน้องก้อยเรียนอยู่ในห้อง ปวช.3/1 ส่วนน้องกลาง กับน้องนางเรียนอยู่ในห้อง ปวช.3/2 เพื่อเป็นการเปิดสังคมในการอยู่รวมกลุ่มกับเพื่อนๆ นักเรียน ซึ่งที่ผ่านมาเด็กทั้ง 4 คนต่างเป็นที่รักของเพื่อนๆ และครูอาจารย์,ในส่วนของทุนการศึกษา ปัจจุบันเด็กทั้ง 4 ได้รับทุนเรียนฟรีจากรัฐบาล ตามนโยบายส่งเสริมการศึกษาขั้นพื้นฐานให้กับเยาวชนจนจบชั้น ม.6 หรือเทียบเท่า ปวช.3 แต่จากการสอบถามถึงความตั้งใจจะศึกษาต่อในอนาคต เด็กแฝดทั้ง 4 อยากที่จะศึกษาต่อที่วิทยาลัย ในระดับชั้น ปวส. เพื่อจะไปศึกษาต่อในระดับปริญญาตรีต่อไป โดยหากเด็กแฝดสาวทั้ง 4 คนจะศึกษาต่อในระดับ ปวส. ก็จะมีภาระค่าใช้จ่ายในเรื่องของค่าบำรุงการศึกษาอยู่ที่คนละ 4,000-5,000 บาท ต่อคนต่อเทอม ซึ่งเป็นค่าใช้จ่ายที่ค่อนข้างสูงทีเดียว สำหรับผู้ปกครอง นายอรุณ กล่าว.
แฝดสี่สาว ชาวบางสะพานน้อยวัย17ปี ต้น-กลาง-นาง-ก้อย ครูจับแยกเรียน2ห้องเพื่อให้มีสังคมกับเพื่อน เรียนดีทั้ง4คน เกรดเฉลี่ยทุกเทอมไม่ต่ำกว่า3 ใฝ่ดีอยากเรียนจนจบปริญญาตรี ตอนนี้เรียนฟรีระดับ ปวช. แต่หากต่อ ปวส.ต้องมีค่าใช้จ่าย
แฝด4,แฝดสี่,แฝด4สาว,ช่วยแม่ขายไก่ทอด,บางสะพาน,ข่าวทั่วไป